Príloha č. 2

Technická špecifikácia
premiestniteľného inšpekčného systému THSCAN MB 1215HS 
pre kontajnery / vozidlá

Premiestniteľný röntgenový inšpekčný systém THSCAN MB 1215HS sa osvedčil ako vysoko efektívne riešenie nenarušujúce inšpekciu bežných nákladov v kamiónoch, lodných kontajneroch, kontajneroch umiestnených na ťahačoch, nákladných vozidlách a v dodávkových vozidlách. Systém poskytuje vizuálny prístup do všetkých častí ktoréhokoľvek prehliadaného vozidla, a to aj do motora, podvozku a nádrže paliva. Tým je systém schopný zistiť anomálie, ako ilegálny kontraband, zakázaný pašovaný tovar vo vnútri kamióna alebo kontajnera, rýchlo a bezpečne.

Prístroj THSCAN MB 1215HS má všetky potrebné podsystémy, ktoré poskytujú vysokú výkonnosť, pohodlnú a bezpečnú obsluhu. Je kombináciou pevnej a mobilnej časti. Pevný inšpekčný systém poskytuje najlepšiu kvalitu snímania a najvyšší výkon. Mobilná časť ponúka prispôsobivé riešenie. Pohyblivý inšpekčný systém je skonštruovaný na dosiahnutie kvality snímok a vysoký výkon, na úsporu priestoru a v prípade potreby na premiestniteľnosť. Všetky časti sú ľahko rozoberateľné, ľahko premiestniteľné a skladateľné. 

Systém THSCAN MB 1215HS je držiteľom certifikátu CE-C-1216-02-01, ktorý potvrdzuje, že systém zodpovedá požiadavkám, pri aproximácii zákonov členských štátov, smerniciam rady č. 89/336/EEC týkajúcej sa elektromagnetickej kompatibility (EMC), č. 73/23/EEC pre nízke napätie (LVD) a č. 98/37/EC pre bezpečnosť stroja.

Hlavné časti systému

Snímacia jednotka pohybom po koľajniciach zrýchľuje prehliadku a robí ju plynulejšou pri pohybe dopredu a dozadu,
miestnosť obsluhy poskytuje pracovné prostredie s klimatizáciou,
röntgenový snímací podsystém dodáva röntgenový obraz prehliadaného vozidla a spracúva získané snímky. Podsystém obsahuje elektrónový lineárny urýchľovač, pole röntgenových detektorov, elektroniku, snímač obrazu a spracovateľské jednotky. Elektrónový lineárny urýchľovač má väčšiu schopnosť prenikania ako röntgenová trubica. Tým systém získava kvalitnejšie snímky a rozozná obsah vo vnútri vozidla oveľa jasnejšie,
zobrazovací podsystém poskytuje zobrazenie snímaného vozidla. Zahŕňa zobrazenie snímok, spracovanie a uchovanie údajov a sieťovú komunikáciu,
riadiaci a obslužný podsystém je určený na riadenie všetkých prístrojov v procese snímania,
podsystém ochrany pred žiarením slúži ako ochrana pred žiarením a zabezpečuje ochranu obsluhy systému. Podsystém sa skladá z monitoru CCTV, bezpečnostného uzamykacieho modulu, gombíka núdzového vypnutia, poplachového zvončeka a výstražných svetiel. Ochrana pred žiarením a jeho dávkovanie sú oveľa lepšie ako tie, čo stanovujú predpisy a normy odporúčané Svetovou zdravotnou organizáciou (WHO), Medzinárodnou agentúrou pre atómovú energiu (IAEA) a Medzinárodnou komisiou pre rádiologickú ochranu (ICRP). Na objekte po snímaní nezostávajú žiadne rezíduá.

Funkcie systému

Vysoká prenikavosť 
THSCAN MB 1215HS využíva 6MeV elektrónový lineárny akcelerátor, ktorého žiarenie dokáže preniknúť cez 260 mm oceľ, ako aj cez plne naložený kontajner.

Kvalitný obraz
Systém používa patentovanú technológiu, aby poskytol výnimočne podrobný obraz. Ním posnímané obrazy sa dajú pri zisťovaní anomálií prispôsobiť očiam.

Vysoká kapacita
So snímacím zariadením na koľajniciach dokáže THSCAN MB 1215HS prehliadať vozidlá smerom dopredu aj dozadu. Výsledkom je vysoká hodinová kapacita a efektivita práci pri prehliadaní kontajnerov.

Vynikajúca premiestniteľnosť
Modulová konštrukcia zabezpečuje, že moduly systému a štruktúra tienenia proti žiareniu sa dá rýchlo rozobrať a presťahovať na nové miesto pre novú inštaláciu do štyroch týždňov.

Technológia „synchrónneho získavania údajov snímky“
Táto technológia dovoľuje systému vytvárať snímky lepšej kvality s tým istým urýchľovačom a dávkovaním alebo vytvárať snímky rovnakej kvality pri nižšej spotrebe energie.

Podpora deklarácií EDI a sieťové rozhrania
Deklarácie EDI sú potrebné pre manažment informácií. Ak je systém spojený so sieťou užívateľa, umožňuje užívateľovi vymieňať a riadiť informácie s databázou.

Nízke riziko
Prístroj je priateľský k používateľovi a životnému prostrediu svojím riaditeľným zdrojom žiarenia. Dávkovanie žiarenia pre jedno snímanie je dokázateľne nižšie, než norma, odporúčaná medzinárodnými organizáciami ako IAEA a WHO. Podsystém ochrany pred žiarením je konštruovaný a schválený pre minimalizáciu rizík náhodného ožiarenia a zabezpečuje bezpečnú obsluhu systému. Všetky zariadenia na ochranu pred žiarením musia byť schválené oprávnenými odborníkmi ešte pred dodaním.

Osvedčená technológia
Spoločnosť NUCTECH, ktorá dodáva inšpekčný systém THSCAN MB 1215HS je najväčší výrobca röntgenových inšpekčných systémov. Vlastní všetky základné technológie pre vývoj a výrobu vysokoenergetických röntgenových inšpekčných systémov. Tým môže spoločnosť zabezpečiť zložité výrobky a prispôsobiť ich popredajný servis potrebám zákazníka.

Technické údaje THSCAN MB 1215HS  

Všeobecné údaje		
Priestor pre systém	Tieniaca hala: 
19000 mm x 40000 mm x 7000 mm (š x d x v )
Obslužná miestnosť:
4000 mm x 10000 mm x 2800 mm (š x d x v )	
Min. počet obsluhujúcich	4	
Teplota okolia	-15 °C - +50°C	
Teplota skladovania	-5 °C - +50°C	
Rozsah vlhkosti	0 – 95 % nekondenzujúce	
Požiadavky na elektrickú prípojku	Príkon: cca 40 kW
Napätie: 380 V ± 10%, 3 fázy, 5 vodičov
Kmitočet: 50 ± 1 Hz	
Podsystém röntgenového snímania		
Energia röntgenového zdroja	6MeV	
Typická kapacita	15 jednotiek	
Max. rozmery snímaného vozidla:	Výška: 4200 mm, šírka 2600 mm	
Max. prenikavosť	=< 260 mm oceľ	
Podsystém inšpekcie snímok		
Priblíženie	¼, ½, 2, 4, 8, 16	
Spôsob priblíženia	bezprostredné
binárne
bikubické	
Inšpekčné nástroje	pseudofarebnosť
lineárna transformácia
logaritmická transformácia
vyrovnanie histogramu
filter
zvýraznenie hrán
normalizácia
zrkadlo
úprava pozadia
nastavenie kontrastu	
Ochrana pred žiarením		
Max. dávka na hraniciach systému	=< 1μGy/h	

Štandardná zostava THSCAN MB 1215HS

Snímacia jednotka		
Vybavenie kabíny a podvozok	2 sady	
Oceľový rám	1 sada	
Rám detektora	1 sada	
Podsystém riadenia a obsluhy		
Inšpekčná stanica obrazu (vrátane 1 počítača s duálnym monitorom)	2 sady	
Stanica registrácie (vrátane 1 počítača, 1 skenera a 1 tlačiarne)	1 sada	
Hlavný systém ukladania údajov (vrátane 1 počítača)	1 sada	
Riadiaca stanica systému (vrátane 1 počítača s duálnym monitorom)	1 sada	
Zosilňovač reproduktora	1 sada	
Systém káblovej televízie CCTV (so 4 kamerami)	1 sada	
Elektrické a mechanické vybavenie		
Snímacia dráha	2 sady	
Kalibračná jednotka	1 sada	
Systém rozvodu a ochrany elektrického prúdu	1 sada	
Neprerušený zdroj (UPS)	5 sád	
Riadiace jednotky	1 sada	
Programovateľný ovládač logiky	1 sada	
Podsystém röntgenu		
Elektrónový lineárny urýchľovač	1 sada	
Pole detektorov	1 sada	
Systém získavania snímok	1 sada	
Podsystém radiačnej ochrany		
Merač dávok žiarenia	2 sady	
Zvukový a svetelný alarm	3 sady	
Ovládací systém bezpečnostného uzamknutia	1 sada	
Softvérový balík		
Operačný systém automatického riadenia urýchľovača	1 balík	
Softvér pre získavanie snímok	1 balík	
Softvér inšpekcie snímok	2 balíky	
Softvér manažmentu hlavného ukladania údajov	1 balík	
Ovládací a riadiaci program pre riadiacu konzolu	1 balík	
Softvér riadenia výkonu a bezpečnosti poľa	1 balík	
Softvér pre registráciu	1 balík	
Premiestniteľná tieniaca hala		
Premiestniteľná tieniaca hana	1 sada	
Strop z ľahkej oceľovej konštrukcie	1 sada	
Pracovné koľajisko	1sada